《远将归》
明代·江源

昨夜灯花结，今朝雀声频。行子万里至，十年念悲辛。

虽然作客好，不如在家贫。作客苦长别，在家常相亲。

不见门前两杨柳，青青几时萧索久。莫重黄金轻别离，转眼风波堪白首。

双鬟重整待君归，镜里朱颜未衰朽。百年偕老君莫违，免教人叹宕子妇。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。